আমি ভালুকায় সুদীর্ঘ ২৩বছর যাবত প্রতি শুক্রবার চিকিৎসা সেবা দিয়ে যাচ্ছি। মুক্তিযোদ্ধাদের সম্মানে সম্পূর্ণ বিনামূল্যে বিশেষায়িত চিকিৎসা সেবা দিচ্ছি। গরীব দুঃস্থদের মাঝে বিনামূল্যে চিকিৎসা সেবাসহ বিভিন্ন সহায়তা অব্যাহত রেখেছি। এ ছাড়াও ব্যক্তিগত উদ্যোগে শত শত বিশেষজ্ঞ চিকিৎসক,সেবক-সেবিকা ও প্যাথলজিস্টদের সমন্বয়ে বিশাল বিশাল ফ্রি মেডিক্যাল ক্যাম্পের মাধ্যমে প্রায় ৪০- ৫০হাজার মানুষকে বিনামূল্যে বিভিন্ন পরীক্ষা- নিরীক্ষাসহ চিকিৎসাসেবা দিয়েছি যা ভবিষ্যতেও চলমান থাকবে। ২৩ বছর যাবত ভালুকায় চিকিৎসা সেবা দেওয়ার কারণে ভালুকার প্রায় প্রতিটি পরিবারের সাথে আমার প্রাণের সখ্যতা গড়ে উঠেছে ।